На cваіх уроках Наталія Аляксееўна, хоць i выкладала матэматыку, заўсёды знаходзіла магчымасць i час выхоўваць дзяцей — чытала на памяць вершы i ўрыўкі з літаратурных твораў, абмяркоўвала жыццёвыя сітуацыі i розныя падзеі. У 1998 годзе, калі яна ўзначаліла шко­лу, ад cваіх перакананняў не адмовілася, а пачала ўкараняць i пашыраць. Было складана, будаваўся новы свет. Ідэалогія, на якой выхоўваліся папярэднія пакаленні, была знішчана. Нечага новага ўзамен створана яшчэ не было. Але Наталія Аляксееў­на ўжо разумела, што новага і не трэба, усё ўжо даўно icнуе — гэта нашы народныя i праваслаўныя традыцыі, якія спрадвеку давалі адказы на любыя пытанні. Шко­ла пад яе кіраўніцтвам практычна першай у рэспубліцы пачала працаваць у кіpyнку маральна-духоўнага выхавання. Спачатку гэта былі спробы i пошукі, потым крокі станавіліся ўсё больш упэўненымі. 3 2003 года ўстанова з’яўляецца эксперыментальнай i інавацыйнай пляцоўкай Міністэрства адукацыі для рэалізацыі праектаў духоўна-маральнага зместу. Сёння менавіта тут дзейнічае абласны рэсурсны цэнтр па духоўна-маральным выхаванні дашкольнікаў i школьнікаў на праваслаўных традыцыях беларускага народа.